**ফিলিস জর্জি হাসলাম**  (২৪শে মে ১৯১৩ - ২৩শে আগস্ট ১৯৯১) ছিলেন একজন ভারতীয়-কানাডিয়ান সাঁতারু এবং সমাজকর্মী। ১৯৩০-এর দশকে, ফিলিস একাধিক বিশ্ববিদ্যালয়ের সাঁতার দলে সাঁতার কাটতেন এবং ১৯৩৪ সালের ব্রিটিশ এম্পায়ার গেমসে দুটি পদক জিতেছিলেন। নিজের পড়াশোনা শেষ করার পর, তিনি ১৯৩০-এর দশকের মাঝামাঝি থেকে ১৯৫০-এর দশকের শুরুর দিকে কানাডা এবং ত্রিনিদাদে ওয়াইডব্লিউসিএ- এর নির্বাহী পদে অধিষ্ঠিত ছিলেন। ১৯৫৩ থেকে ১৯৭৮ সাল পর্যন্ত, তিনি এলিজাবেথ ফ্রাই সোসাইটির টরন্টো শাখার নির্বাহী পরিচালক ছিলেন। তিনি ১৯৭৭ সালে কানাডিয়ান অলিম্পিক হল অফ ফেমে অন্তর্ভুক্ত হন এবং ১৯৭৮ সালে অর্ডার অফ কানাডার একজন অফিসার মনোনীত হন।

প্রাথমিক জীবন এবং শিক্ষা
------------------------

১৯১৩ সালের ২৪শে মে, ফিলিস ভারতের ধর্মশালায় জন্মগ্রহণ করেন। তাঁর শৈশবকালে, তিনি টরন্টো, অন্টারিও এবং সাসকাটুন, সাসকাচোয়ানে থেকেছেন। তাঁর মাধ্যমিক-পরবর্তী শিক্ষার জন্য, তিনি প্রথমে ১৯৩৪ সালে সাসকাচোয়ান বিশ্ববিদ্যালয় থেকে বিজ্ঞানে স্নাতক এবং তার পরে ১৯৩৬ সালে টরন্টো বিশ্ববিদ্যালয় থেকে একটি সামাজিক কর্ম ডিপ্লোমা লাভ করেন। পরবর্তীতে, ১৯৮০ সালে, তিনি ট্রিনিটি কলেজ, টরন্টো থেকে ডক্টর অফ সেক্রেড লিটারেচার নিয়ে স্নাতক হন।

কর্মজীবন
--------

পড়াশোনা শেষ করার সময়, ফিলিস ১৯৩০ সালে সাঁতারের ক্ষেত্রে প্রবেশ করেন। ১৯৩০-এর দশকে, তিনি কানাডার হয়ে ব্রেস্টস্ট্রোকে দুটি রেকর্ড গড়েন এবং একাধিক বিশ্ববিদ্যালয়ে সাঁতার চ্যাম্পিয়নশিপ জিতেছিলেন। ১৯৩৪ সালের ব্রিটিশ এম্পায়ার গেমসের ট্রায়ালে, তিনি ১০০ ইয়ার্ড ব্রেস্টস্ট্রোকে বিশ্ব রেকর্ড করেছিলেন, তারপর এই ইভেন্টেই সেটি ভেঙে যায়। সেই বছরের ব্রিটিশ এম্পায়ার গেমসে একজন প্রতিযোগী হিসেবে, তিনি ২০০ ইয়ার্ড ব্রেস্টস্ট্রোকে রৌপ্য পদক এবং ৩×১০০ ইয়ার্ড মেডলি রিলেতে সোনা জিতেছিলেন।

টরন্টোতে তাঁর মাধ্যমিক-পরবর্তী শিক্ষার অংশ হিসেবে, তিনি গ্র্যান্ডভিউ ট্রেনিং স্কুল ফর গার্লসে কাজ করেছেন। এরপর স্নাতক শেষ করে তিনি ওয়াইডব্লিউসিএ- তে যোগদান করেন। তিনি ১৯৩৬ থেকে ১৯৪১ সাল পর্যন্ত সংগঠনের মন্ট্রিল শাখার ক্যাম্পাস ডিরেক্টর হিসেবে কাজ শুরু করেন। তিনি পরবর্তীতে ১৯৪০ এর দশকে কর্নওয়াল, অন্টারিও এবং ত্রিনিদাদে নির্বাহী পরিচালক পদে অধিষ্ঠিত ছিলেন। তিনি ১৯৪৮ থেকে ১৯৫৩ সাল পর্যন্ত ওয়াইডব্লিউসিএ-এর কর্মী পরিচালক হওয়ার পর সেখানে তাঁর মেয়াদ শেষ করেন। ওয়াইডব্লিউসিএ ছাড়াও, তিনি ১৯৫৩ থেকে ১৯৭৮ সাল পর্যন্ত টরন্টোর এলিজাবেথ ফ্রাই সোসাইটির নির্বাহী পরিচালক ছিলেন।

পুরস্কার ও সম্মাননা
-------------------

ফিলিস ১৯৮৪ সালে ইউনিভার্সিটি অফ সাসকাচোয়ানের হল অফ ফেমে এবং ২০১৫ সালে ইউনিভার্সিটি অফ টরন্টোর হল অফ ফেমে অন্তর্ভুক্ত হন। বিশ্ববিদ্যালয়ের বাইরে, তিনি ১৯৭৫ সালে সাসকাচোয়ান স্পোর্টস হল অফ ফেম এবং ১৯৭৭ সালে কানাডিয়ান অলিম্পিক হল অফ ফেমের সদস্য হন। পুরস্কারের জন্য, তাঁকে ১৯৭৮ সালে অফিসার অফ দ্য অর্ডার অফ কানাডা মনোনীত করা হয়েছিল।

মৃত্যু
------

১৯৯১ সালের ২৩শে আগস্ট, ফিলিস অন্টারিওর টরন্টোতে মারা যান।

তথ্যসূত্র
---------

1. 1 2  *Saskatchewan Sports: Lives Past and Present*।
2. 1 2  *Canadian who's who*।
3. 1 2 3  "Phyllis Haslam"। *Canadian Olympic Hall of Fame*। সংগ্রহের তারিখ ২৫ নভেম্বর ২০১৯।
4. ↑  Powers, Ned (২১ এপ্রিল ১৯৮৪)। "Winning was not important"। *Saskatoon StarPhoenix*। পৃষ্ঠা F3।
5. ↑  Wilkinson, Maggie (অক্টোবর ২৭, ১৯৬৬)। "The new outlook on prisons"। *The Province*। Vancouver। পৃষ্ঠা 37।
6. ↑  "World YWCA Work Progressing"। *Winnipeg Tribune*। ডিসেম্বর ৮, ১৯৪৯। পৃষ্ঠা 13।
7. ↑  Simpson, Kieran, ed. (1991). "Haslam, Phyllis G.". *Canadian who's who*. Vol. XXVI. University of Toronto Press. p. 440. ISBN 0802046592. Retrieved 25 November 2019.
8. ↑  Hannah-Moffatt, Kelly (২০০১)। *Punishment in Disguise: Penal Governance and Federal Imprisonment of Women in Canada*। University of Toronto Press। পৃষ্ঠা 120। আইএসবিএন 0802046908। সংগ্রহের তারিখ ২৬ নভেম্বর ২০১৯।
9. ↑  "Phyllis Haslam (1984)"। *University of Saskatchewan*। সংগ্রহের তারিখ ২৫ নভেম্বর ২০১৯।
10. ↑  "Phyllis Haslam (2015)"। *University of Toronto Intercollegiate Athletics*। সংগ্রহের তারিখ ২৫ নভেম্বর ২০১৯।
11. ↑  "Phyllis Haslam"। *Saskatchewan Sports Hall of Fame*। সংগ্রহের তারিখ ২৫ নভেম্বর ২০১৯।
12. ↑  "Phyllis Haslam". *Canadian Olympic Hall of Fame*. Retrieved 25 November 2019.
13. ↑  "Phyllis G. Haslam, O.C. B.Sc."। *The Governor General of Canada*। সংগ্রহের তারিখ ২৫ নভেম্বর ২০১৯।
14. ↑  Mlazgar, Brian; Stoffel, Holden, eds. (2007). "Haslam, Phyllis G.". *Saskatchewan Sports: Lives Past and Present*. University of Regina. p. 59. ISBN 9780889771673. Retrieved 25 November 2019.